  Майя Бывальцева Удмуртилэн тӧроез Александр Бречалов Кам шур вамен выжъя концессиез выльысь эскерыны ӵектӥз. Со сярысь улосвыллэн кивалтӥсез элькунысь иворъёсты вӧлмытӥсь ёзэсъёслэн ыстэм муртъёсынызы пумиськонын вераз. Сыӵе концессия милемлы кельшыны уг быгаты. Луонлыкъёсты выльысь эскерыны кулэ. Александр Бречалов, Удмуртилэн тӧроезУлосвыл кивалтӥсьлэн кылъёсызъя, концессионерез воштыны но выж вылтӥ потон дунъёсты кулэстыны кулэ яке ӵектосэз федерал асъетэ басьтоно. Александр Бречалов пусйиз, концессионерлы элькун коньдэтысь арлы быдэ 470 миллион манет висъяське. Концессионной тупанкылъя, Удмуртия со коньдонэз чакламлэсь ӧжытгес машинаос ветлэмен но табыш ичигес люкаськемен сэрен тыре.  Котькуд ар 470 миллион манет – луэ вал, вождэс эн вае, кема аръёслы кредит басьтыны, Удмурт Элькунлэн коньдэтэз тырмысал, соку асьмелэн сюресмы дунтэк луыса. <…> Но асьмелэн вань тупанкыл, сое азьвыл тӧро кинюртӥз. <…> Нырысь ик тариф паромен выжон дун быдӟа луыны кулэ вал Александр Бречалов, Удмуртилэн тӧроезАлександр Бречаловлэн верамезъя, ӵектосэз выльысь лэзён понна коньдонэн юрттӥсь кулэ. Тодэ вайытом, 1-тӥ южтолэзьысен пичи машинаос понна Кам выж вылтӥ потон дунэз будэтӥзы.  Тегъёс: Авто дунъёснотарифъёс Удмуртия АлександрБречалов Камваменвыж выжъёс  